बंदरों की समस्या के समाधान के लिए ईओ से मिले शहरवासी
हिसार| शहरके सेक्टरों की बदहाल सड़कों और बंदरों से निजात दिलाने को लेकर चलाए जा रहे अभियान के तहत सद्भावना संस्था के सदस्यों ने शुक्रवार को नगर निगम के कार्यकारी अभियंता अमन ढांडा से मुलाकात की। ईओ को बंदरों से होने वाली परेशानी के बारे में बताया और बंदर पकड़ने की मांग की। संस्था के प्रधान अमित ग्रोवर ने उनसे मांग की कि 16 मार्च को प्रस्तावित नगर निगम की बैठक में हिसार के सभी सेक्टरों में बंदरों और सेक्टर 13, सेक्टर 16-17 पीएलए की सड़कों की समस्या को भी एजेंडे में डालकर उनका समाधान कराएं। इस अवसर पर संस्था के सदस्य अमित ग्रोवर, गुलशन, सतीश सोनी, अमरदीप, पवन, गोविंद, हितेश मौजूद थे।
hin_Deva hin_Deva